CELEX: 62011CN0549
Language: da
Date: 2011-11-02 00:00:00
Title: Sag C-549/11: Anmodning om præjudiciel afgørelse indgivet af Varhoven Administrativen Sad (Bulgarien) den 2. november 2011 — Direktor na Direktsia »Obzhalvane i upravlenie na izpalnenieto« mod Orfey Balgaria EOOD

14.1.2012   
            
            
               DA
            
            
               Den Europæiske Unions Tidende
            
            
               C 13/7
            
         Anmodning om præjudiciel afgørelse indgivet af Varhoven Administrativen Sad (Bulgarien) den 2. november 2011 — Direktor na Direktsia »Obzhalvane i upravlenie na izpalnenieto« mod Orfey Balgaria EOOD
   (Sag C-549/11)
   2012/C 13/14
   Processprog: bulgarsk
   
      Den forelæggende ret
   
   Varhoven Administrativen Sad
   
      Parter i hovedsagen
   
   
      Sagsøger: Direktor na Direktsia „Obzhalvane i upravlenie na izpalnenieto“
   
      Sagsøgt: Orfey Balgaria EOOD
   
      Præjudicielle spørgsmål
   
   
               1)
            
            
               Skal artikel 63 i Rådets direktiv 2006/112/EF af 28. november 2006 om det fælles merværdiafgiftssystem (1) fortolkes således, at den er til hinder for en undtagelse, hvorefter afgiftspligten for udførelse af byggearbejder i forbindelse med opførelse af visse enkelte elementer ved en bebyggelse indtræder før det tidspunkt, hvor byggearbejderne faktisk udføres, og denne (afgiftspligt) tager udgangspunkt i tidspunktet for indtrædelsen af afgiftspligten for den transaktion, der skal leveres til gengæld, hvilken transaktion består i etableringen af en bebyggelses og brugsret for andre elementer i denne bebyggelse, som ligeledes udgør modydelsen for byggearbejderne?
            
         
               2)
            
            
               Er artikel 73 og 80 i direktiv 2006/112 forenelig med en national retsforskrift, der bestemmer, at afgiftsgrundlaget for transaktionen i alle tilfælde, hvor vederlaget helt eller delvist er fastsat til varer eller ydelser, er den leverede vare eller ydelses normalværdi?
            
         
               3)
            
            
               Skal artikel 65 i direktiv 2006/112 fortolkes således, at bestemmelsen er til hinder for, at der skal betales moms af værdien af forudbetalingen, når denne betaling ikke foretages i penge, eller skal denne bestemmelse fortolkes vidt, og kan det lægges til grund, at momsen også forfalder i disse tilfælde, og at der skal opkræves afgifter, der svarer til størrelsen af den økonomiske modværdi af den transaktion, der skal foretages til gengæld?
            
         
               4)
            
            
               Såfremt det tredje spørgsmål skal besvares i overensstemmelse med det andet alternativ, kan den bebyggelses og brugsret, der er etableret i den foreliggende sag, da i betragtning af de konkrete omstændigheder opfattes som en forudbetaling som omhandlet i artikel 65 i direktiv 2006/112?
            
         
               5)
            
            
               Har artikel 63, 65 og 73 i direktiv 2006/112 direkte virkning?
            
         
      (1)  EUT L 347, s. 1.